als_Latn dik_Latn ron_Latn
SOS Fshatrat e Fëmijëve organizoi takimin vjetor me partnerë dhe bashkëpunëtorë. Në takim u prezantua puna gjatë vitit 2016, duke përfshirë sfidat, vështirësitë, dhe duke i kurorëzuar me suksese e arritje. Sigurisht se këto suksese janë arritur edhe falë rrjetit të partnerëve dhe bashkëpunëtorëve tanë.
Takimin e hapi zyrtarisht Drejtoresha Nacionale Znj.Nezahat Ramadani Salihu e cila potencoi rëndësinë e madhe të bashkëpunimit me partnerë dhe bashkëpunëtorë. Drejtoresha e lokacionit të Prishtinës Znj.Ora Bytyçi i njoftoi të pranishmit me punën gjatë vitit 2016 duke shpalosur edhe planet për vitin 2017. Takimi vazhdoi me prezantimin e shërbimeve të cilat i ofrojnë SOS Fshatrat e Fëmijëve për fëmijët dhe familjet në rrezik, por edhe per partnëret dhe bashkëpunëtorët tanë. Koordinatori i Programit të Fuqizimit të familjes ne Fushë Kosovë Z.Blerim Shabani informoi të pranishmit për shërbimet e programit ndërsa Koordinatorja e Qendrës Këshilluese dhe përkrahëse për fëmijë dhe familje në rrezik, Znj.Ariana Shala prezantoi shërbimet e qendrës.
Pjesmarrësit patën mundësi të diskutojnë mënyrën më të mirë të bashkëpunimit dhe punës së përbashkët me SOS Fshatrat e Fëmijëve në mënyrë që së bashku të arrijmë cakun të cilin e kemi synuar.
Së bashku mund të bëjmë ndryshimin!
als_Latn als_Latn als_Latn als_Latn